b'\n_START_ARTICLE_\nBo\xc5\xbeava\n_START_SECTION_\nGeografija\n_START_PARAGRAPH_\nBo\xc5\xbeava le\xc5\xbei ob Bo\xc5\xbeavskem polju nad zalivom Bo\xc5\xbeav\xc4\x8dica. Okoli naselja se razprostira nizka kamnita obala z borovim gozdom. Kraj je s cesto povezan z ostalimi naselji na otoku, po kateri je speljana tudi trasa lokalne avtobusne proge._NEWLINE_Pristan pred jugovzhodnimi vetrovi varuje okoli 50 metrov dolg valobran, ob udarcih mo\xc4\x8dne burje pa je morje vzvalovano tudi za valobranom. Tam pristaja tudi plovilo hitre katamaranske proge, ki naselje vsakodnevno povezuje z Zadrom._NEWLINE_V kraju so po\xc5\xa1ta, zdravstvena ambulanta, trgovini, gostinski lokali, hoteli, apartmaji. Iznad hotelov v poletnih mesecih vozi turisti\xc4\x8dni vlakec do pe\xc5\xa1\xc4\x8deno-prodnate pla\xc5\xbee Sakarun.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost v kraju je turizem (potaplja\xc5\xa1ki center in hotelsko sredi\xc5\xa1\xc4\x8de otoka). V pristanu je urejena manj\xc5\xa1a marina za turisti\xc4\x8dna plovila, jadrnice in jahte. Nudi mmoringe, elektri\xc4\x8dne priklju\xc4\x8dke in vodo. V kraju so \xc5\xa1tirje hoteli, in sicer Lavanda, Agava, Mirta in Maxim.\n_START_SECTION_\nZgodovina\n_START_PARAGRAPH_\nV obdobju Ilirov sta se v bli\xc5\xbeini dana\xc5\xa1nje Bo\xc5\xbeave na lokacijah Kruna in Gra\xc4\x8dina nahajali dve utrjeni naselji. Obe sta se ohranili tudi v \xc4\x8dasu rimskega obdobja. Tudi po poljih in pa\xc5\xa1nikih v okolici so \xc5\xa1e vidni ostanki rimskih gradenj. Na lokaciji \xc5\xa0ipnata pa se je ohranil poznoanti\xc4\x8dni sarkofag. Slovani so svoje naselje, na mestu kjer stoji dana\xc5\xa1nja Bo\xc5\xbeava, postavili v 9. stoletju. V starih listinah pa se Bo\xc5\xbeava prvi\xc4\x8d omenja 1327 pod imenom Bosane._NEWLINE_Cerkvica sv. Nikole na groblju, ki stoji nad naseljem, je bila postavljena v 10. stoletju. V samem naselju so \xc5\xa1e vidni ostanki zidov, zgrajenih v 18. stol. okoli posameznih hi\xc5\xa1, ki so slu\xc5\xbeili za obrambo pred napadi pirati.'